Krabi kandis tuli torm aga koos metsiku vihmaga ja tormi-iilid olid nii tugevad, et kiskusid juurtega maast suuri puid, paisates need külili. Peenemad kõrged puud murdusid poole pealt ja langesid elektriliinidele. Meteoroloogiajaamast öeldi, et tegu on ilmselt võimsa trombiga, mis liigub tavaliselt oma enam-vähem sirget rada ja purustab kõik, mis tema teele jääb ja seda rohkem, mida suurema kiirusega tromb liigub. Teatavasti asub Kagu-Eesti ja sealhulgas Võrumaa trombide liikumise teel ning nähtus pole  sobilike ilmaolude kokkulangemisel siin kandis üldsegi erandlik. Samas ei ole ühelgi meteoroloogiajaamal õrna aimu,   kui võimas tromb oli, kui kiiresti liikus, kust tuli, kuhu läks, sest juba paar-kümmend aastat ei ole maal enam ilmavaatluspunkte.